ກຸ່ມ​ປົກປ້ອງ​ສິດທິ​ມະນຸດ ຕິຕຽນ ການຕັດສິນ ໃຫ້ຄົນງານລາວ 3 ຄົນ ຕິດຄຸກດົນນານ
ພວກ​ເຂົາ​ເຈົ້າ ​ໄດ້​ຖືກ​ຈັບ​ກຸມ ​ໃນ​​ເດື​ອນມີນາ ປີ 2016 ຫຼັງ​ຈາກ​ທີ່​ໄດ້​ກັບ​ຄືນ ​​ໄປ​ຍັງ ​ສປປ ລາວ ​ເພື່ອ​ຍື່ນ​ຄຳ​ຮ້ອງ ​ຂໍ​ຕໍ່​ໜັງສື​ເດີນທາງ ກ່ອນ​ກັບຄືນ​ໄປ​ຍັງ​ປະ​ເທດ​ໄທ.
ກຸ່ມປົກປ້ອງສິດທິມະນຸດໄດ້ປະນາມການຕັດສິນລົງໂທດຕິດຄຸກຢ່າງໜັກແລະຮຽກຮ້ອງ ໃຫ້ປ່ອຍຕົວ ຄົນງານລາວ 3 ຄົນ ທີ່ໄດ້ໄປເຮັດວຽກໃນປະເທດໄທ ຊຶ່ງໄດ້ຂຽນຂໍ້ຄວາມ ຕ້ອງຕິລັດຖະບານທາງສື່ສັງຄົມ ແລະເຂົ້າຮ່ວມການປະທ້ວງ ຢູ່ນອກສະຖານທູດ ສປປ ລາວ ປະຈຳປະເທດໄທ ພວກຄົນງານທີ່ວ່ານີ້ ຮວມມີ ທ້າວ ສົມພອນ ພິມມະສອນ ໄວ 30 ປີ ທ້າວສຸການ ໃຈທັດ ອາຍຸ 33 ປີ ແລະນາງ ຫຼອດຄຳ ທຳມະວົງ ໄດ້ຖືກຕັດສິນລົງໂທດ ໃນຕົ້ນເດືອນເມສາທີ່ ຜ່ານມານີ້ ໃຫ້ຕິດຄຸກແຕ່ 12 ຫາ 20 ປີ ສະຫະພັນສາກົນເພື່ອສິດທິມະນຸດ ຫຼື FIDH ແລະຂະບວນການລາວເພື່ອສິດທິມະນຸດ ຫຼື LMHR ໄດ້ກ່າວວ່າ ໃນຂະນະທີ່ຢູ່ໃນປະເທດໄທນັ້ນ ພວກຄົນງານທັງສາມ ໄດ້ຂຽນຂໍ້ຄວາມລົງໃນສື່ສັງຄົມ ຕ້ອງຕິລັດຖະບານ ໂດຍກ່າວຫາວ່າການສໍ້ລາດບັງຫຼວງ ຕັດໄມ້ທຳລາຍປ່າ ແລະລະເມີດ ສິດທິມະນຸດຕ່າງໆນາໆ ນອກນັ້ນ ພວກເຂົາເຈົ້າຍັງໄດ້ເຂົ້າຮ່ວມ ໃນການປະທ້ວງຕໍ່ຕ້ານລັດຖະບານ ຢູ່ຂ້າງນອກ ສະຖານທູດ ສປປ ລາວ ໃນເດືອນທັນວາ ປີ 2015 ພວກເຂົາເຈົ້າ ໄດ້ຖືກຈັບກຸມໃນເດືອນມີນາ ປີ 2016 ຫຼັງຈາກທີ່ໄດ້ກັບຄືນໄປຍັງສປປ ລາວ ເພື່ອຍື່ນຄຳຮ້ອງຂໍຕໍ່ໜັງສືເດີນທາງ ກ່ອນກັບຄືນໄປຍັງປະເທດໄທ ໂທລະພາບຂອງລັດຖະບານລາວ ໄດ້ອອກຂ່າວວ່າທ້າວ ສົມພອນ ທ້າວສຸການ ແລະນາງ ຫຼອດຄຳ ຖືກເຈົ້າໜ້າທີ່ຄຸມຕົວທີ່ກອງບັນຊາການຕຳຫຼວດໃນະຄອນຫຼວງວຽງຈັນ ມີລາຍ ງານວ່າ ເຈົ້າໜ້າທີ່ໄດ້ກ່າວຫາບຸກຄົນທັງສາມວ່າເປັນໄພຂົ່ມຂູ່ຕໍ່ຄວາມປອດໄພຂອງປະເທດ ແລະສ້າງຄວາມເສຍຫາຍຕໍ່ຊື່ສຽງຂອງລັດຖະບານ ທ່ານ Andrea Giorgeta ຜູ້ອຳນວຍການຝ່າຍເອເຊຍຂອງອົງການ FIDH ໄດ້ກ່າວວ່າ ການຈັບກຸມທີ່ວ່ານີ້ ໄດ້ສະແດງໃຫ້ເຫັນວ່າລັດຖະບານໄດ້ຕິດຕາມເບິ່ງການເຄື່ອນ ປະຊາຊົນຂອງຕົນ ໃນຕ່າງປະເທດຢ່າງໃກ້ຊິດ ທ່ານ Giorgeta ໄດ້ບອກກັບ VOA ວ່າ ອົງການ Freedom House ຊຶ່ງເປັນອົງການທີ່ບໍ່ຂຶ້ນກັບລັດຖະບານ ທີ່ມີສຳນັກງານ ຕັ້ງຢູ່ໃນສະຫະລັດ ໃນການຊັ່ງຊາເບິ່ງສິດເສລີພາບແລະສິດທິທາງສື່ມວນຊົນ ໄດ້ຈັດ ລາວວ່າ ເປັນປະເທດທີ່ບໍ່ມີເສລີ ໂດຍມີສິດທິທາງດ້ານການເມືອງແລະສິດເສລີພາບ ໃນລະດັບຕ່ຳຫລືບໍ່ກໍສູນ